- Сітуацыя змянілася моцна і прынцыпова. З аднаго боку, мы бачым, што ўзмацніўся кантроль з боку ўладаў не толькі над традыцыйнымі медыя, але і над інтэрнэтам, выдаўцамі кніг і распаўсюджвальнікамі друкаванай прадукцыі. Зменьшылася колькасць незалежных выданняў. Эканамічная сітуацыя пагоршылася. На прыканцы 90-х незалежныя выданні мелі папулярнасць і вялікія наклады, сёння гэтага ўжо няма.